Rikunarita-ORG/Wikinium huggingface dataset:
# Dinastio

Membri de dinastiala familio Bourbon, de Hispania. Fotografuro de 2019.
Familio dil imperiestrino Maria Theresa de Austria, de dinastio Habsburg.
**Dinastio** esas sucedo di regnanti de sama familio, ordinare en monarkii, ma kelkafoye ank en republiki. Historiisti periodizas la historio di multa stati e civilizuri - exemple Romana imperio (27 aK – 1453), Persia, Antiqua Egiptia ed imperiala Chinia - uzanta kadro di sucedanta dinastii. "Dinastio" povas uzesar por limitizar l'epoko dum quo ula familio regnis.

Ante la 18ma yarcento, la maxim multa dinastii en la mondo evaluesis segun agnato, to esis, maskula decendinti de ula rejulo o imperiestro. To chanjesis en omna restanta Europana monarkii, e nun dinastii mantenesas mem se la suvereno esas muliero.